*A farizeusok ekkor ezt mondták neki: „Te önmagadról teszel bizonyságot: a te bizonyságtételed nem igaz.”* (Jn 8,13)

Érdekes a farizeusok reakciója. Nem a bizonyságtétel tartalmát kérdőjelezik meg, hanem a módját. Észrevételük – általánosságban – jogos is, törvényszerű is. Egy ember tanúsága kevés a bizonyításhoz. Csak Te állítod, hogy Isten vagy – ez nekünk kevés, sejtetik a farizeusok.

De felmerül egy másik kérdés is: mi van a jelekkel és csodákkal, amelyek Jézus munkálkodását kísérték. Vakok látnak, bénák járnak, megkötözöttek szabadulnak. Miről tesz tanúbizonyságot mindez? Annyira nem voltak általánosak ezek a történések. A jelek ugyancsak Jézus Isten voltáról beszélnek. Még ennél is több bizonyíték kellene?

Csak a hitetlenség nem látja Jézusban Isten Fiát. Ez a veszély ma is fenn áll. Higgy Jézus Krisztusban, Ő az Isten Fia, a Megváltó, a Messiás, aki elvette a bűnöket! *Vadon Gyula*